Mauritius Schumann

Mauritius, vulgo Maurice Schumann (Lutetiae die 10 Aprilis 1911 natus; ibidem mortuus die 9 Februarii 1998) fuit diurnarius et politicus Franciae.

Filius textoris Iudaici ex Alsatia orti, Lutetiae apud lycea Janson de Sailly et Henrici IV educatus est. Alumnus fuit Sorbonae. Ab anno 1935 diurnarius apud Agence Havas operam dedit, sed ab 1939 interpres militaris iuxta exercitum Britannicum operam dedit. Londinii anno insequenti ad Carolum de Gaulle liberae Franciae ducem se iunxit et usque in 1944 per secundum bellum mundanum programma radiophonicum Francogallicum Honneur et Patrie emissoris Radio Londres docuit.

Ab anno 1944 usque ad annum 1949 fuit praeses factionis Motus Republicani Popularis. anno 1949 primo legatus ad Conventum Nationalem Franciae electus est et ad annum 1973 mansit. Annis 1950 - 1953 legatus Franciae apud Consociationem Nationum erat. Annis 1969 - 1973 minister rerum externarum Franciae fuit. Annis 1974 - 1995 senator Franciae fuit. Die 7 Martii 1974 membrum Academiae Francicae electus est.

 Bibliographia 
 Christiane Rimbaud, Maurice Schumann, sa voix, son visage. Lutetiae: Odile Jacob, 2000. ISBN 273810763X
 Thibault Tellier, Francis Delannoy, Bruno Béthouart, edd., Maurice Schumann. Insulae: Publications de l’Institut de recherches historiques du Septentrion, 2009. (ISBN 9782490296132

 Nexus externi 

 Mauritii Schumann biographia

Categoria:Legati Conventui Nationali Francico
Categoria:Senatores Franciae
Categoria:Legati Nationibus Unitis
Categoria:Socii Academiae Francicae
Categoria:Diurnarii Franciae
Categoria:Auctores Francogallici
Categoria:Administri rerum exterarum Franciae
Categoria:Sectatores Franciae liberae
Categoria:Alumni Lycei Janson de Sailly
Categoria:Alumni Lycei Henrici IV
Categoria:Alumni universitatum et scholarum Parisiensium